ส่งออกไปได้โตได้2หลัก เกษตรรุ่งแน่
คาดส่งออกปีนี้ขยายตัว 10-15% แม้เจอปัจจัยเสี่ยงรอบด้าน
25 ม.ค. 2556

คาดส่งออกปีนี้ขยายตัว 10-15% แม้เจอปัจจัยเสี่ยงรอบด้าน
ศูนย์วิจัยกสิกรไทย ประเมินว่า แนวโน้มการส่งออกของไทยปีนี้ว่าจะขยายตัวได้ในกรอบ 10-15% โดยมีค่ากลางที่ 12.5% โดยน่าจะเริ่มเห็นภาพการฟื้นตัวที่ดีขึ้นเป็นลำดับตั้งแต่ไตรมาสแรก
สาเหตุเพราะเศรษฐกิจจีนและเอเชียยังเติบโตอย่างต่อเนื่อง และเศรษฐกิจญี่ปุ่นก็น่าจะทยอยฟื้นตัวขึ้นด้วยมาตรการกระตุ้นที่มีวงเงินจำนวนมหาศาล สินค้าเกษตรจะได้รับอานิสงส์จากเศรษฐกิจโลกที่ดีขึ้น 
สำหรับผลกระทบจากต้นทุนส่วนเพิ่มและเงินบาทแข็งค่าต่อภาวะการส่งออกสินค้านั้น ศูนย์วิจัยกสิกรไทยประเมินว่าจะกระทบกับสินค้าส่งออก 50 อันดับแรกของไทย สินค้าดาวรุ่งที่น่าจะเติบโตได้ดี ได้แก่ ยานยนต์และชิ้นส่วน เชื้อเพลิงสำเร็จรูป ผลิตภัณฑ์ปิโตรเลียม ปิโตรเคมีและผลิตภัณฑ์พลาสติก วัสดุก่อสร้าง รวมทั้งเหล็กและผลิตภัณฑ์ เช่นเดียวกับยางพาราและผลิตภัณฑ์ และผลิตภัณฑ์มันสำปะหลัง 
ขณะที่อาหารแปรรูป จะเป็นกลุ่มที่ได้รับผลกระทบค่อนข้างมากจากต้นทุนการผลิตในประเทศที่เพิ่มขึ้นและเงินบาทที่แข็งค่า เช่นเดียวกับชิ้นส่วนอิเล็กทรอนิกส์ และคอมพิวเตอร์และอุปกรณ์ ที่จะได้รับประโยชน์จากต้นทุนการนำเข้าที่ต่ำลง